ai4bharat/Pralekha huggingface dataset:
امور داخلہ کی وزارت
ملک میں فرانزک لیبارٹریز
امور داخلہ کے وزیر مملکت جناب اجے کمار مشرا نے راجیہ سبھا میں ایک سوال کے تحریری جواب میں بتایا کہ دستیاب معلومات کے مطابق، تکنیکی اور الیکٹرانک شواہد کی فرانزک جانچ کے لیے 7 سینٹرل فارنسک سائنس لیبارٹریوں میں سہولیات کے علاوہ، 33 ریاستوں/مرکز کے زیر انتظام علاقوں، یعنی آندھرا پردیش، اروناچل پردیش، آسام ، بہار، چھتیس گڑھ، گجرات، ہریانہ، ہماچل پردیش، کیرالہ، کرناٹک، مدھیہ پردیش، مہاراشٹر، میزورم، اڈیشہ، سکم، تلنگانہ، اتراکھنڈ، اتر پردیش، گوا، میگھالیہ، ناگالینڈ، دادرا اور نگر حویلی اور دمن اور دیو، پنجاب ، تریپورہ، پڈوچیری، چندی گڑھ، جموں و کشمیر، راجستھان، مغربی بنگال، جھارکھنڈ، منی پور، انڈمان اور نکوبار جزائر، اور دہلی میں سائبر فرانزک اور ٹریننگ لیبارٹریز کا آغاز کیا گیا ہے۔ ڈیجیٹل فراڈ/سائبر فرانزک کے اہم معاملات کی تحقیقات کے لیے سینٹرل فارنسک سائنسز لیبارٹری، حیدرآباد میں ایک نیشنل سائبر فارنسک سائنس لیبارٹری قائم کی گئی ہے۔
حکومت نے فرانزک صلاحیتوں کو جدید بنانے کے لیے ایک اسکیم کو منظوری دی ہے، جو کہ ریاستوں/مرکز کے زیر انتظام علاقوں کو سائبر فرانزک سمیت جدید مشینری اور آلات کے ساتھ اعلیٰ معیار کی فرانزک سائنس کی سہولیات تیار کرنے میں مدد فراہم کرے گی۔ نئی سہولیات کا قیام ایک جاری عمل ہے اور ہر ریاست/مرکز کے زیر انتظام علاقے میں طلب اور ضروریات کا کام ہے۔ فرانزک سائنس لیبارٹریز میں صلاحیت میں اضافہ سائبر کرائمز سے جامع اور مربوط انداز میں نمٹنے کے طریقہ کار کو مضبوط کرے گا۔کل 6.21 کروڑ روپے ، 7.60 کروڑ روپے ، 9.11 کروڑ اور25.71 کروڑ روپےبالترتیب20-2019،21-2020،22-2021 اور 23-2022 میں موجودہ فرانزک لیبارٹریوں کی حیثیت کو بڑھانے اور ایسی نئی لیبارٹریوں کے قیام کے لیے جاری کیے گئے ہیں/ استعمال کیے گئے ہیں۔ مالی سال 19-2018 میں کوئی فنڈ جاری نہیں کیا گیا۔ سالانہ بجٹ میں ضرورت کے مطابق فنڈز مختص کیے جاتے ہیں۔
وزیراعظم کا دفتر
وزیراعظم نے کووڈ -19 عا لمی وبا کے حالات اور ملک میں ٹیکہ کاری مہم کی صورتحال کاجائزہ لینے کے لئے اعلیٰ سطحی میٹنگ کی صدارت کی
وزیراعظم نے اس وائرس کامقابلہ کرنے میں عوام کے فعال اشتراک کے ساتھ ساتھ مرکزی حکومت اور ریاستی حکومتوں کی متحدہ کوششوں کی بھی ستائش کی
وزیراعظم نے ویکسین لگانے والوں اور حفظان صحت کے کارکنوں کے ذریعہ کی گئی انتھک کوششوں کو بھی سراہا
وزیراعظم نے کووڈ سے متعلق پروٹوکول پر عمل کرنے کی اہمیت کو اجاگر کیا
وزیر اعظم جناب نریندر مودی نے آج کووڈ -19 عالمی وبا کی صورتحال کاجائزہ لینے کے لئے ایک اعلی سطحی میٹنگ کی صدارت کی ۔اس میٹنگ میں اومیکرون کی لہر اور ملک میں ٹیکہ کاری مہم کی صورتحال کے تناظر میں خاص طور پر جائزہ لیا گیا۔
عالمی منظرنامے اور کووڈ -19 عالمی وبا کےحوالے سے ہندوستان کی صورتحال پر تفصیلی معلومات پیش کی گئیں۔ اسپتالوں میں کم سے کم لوگوں کے د اخلے اور وبا کی شدت میں کمی اور ہلاکتوں میں تخفیف کے لئے ٹیکہ کاری مہم اور ویکسین کی اثرانگیزی کے لئے موجودہ لہر کے دوران ہندوستان کی مسلسل کوششو ں کو اجاگر کیا گیا ۔ جائزہ میں یہ بات سامنے آئی کہ مرکزی حکومت کے زیرقیادت ولولہ انگیز اور متحدہ کوششوں سے اس مرض کے پھیلاؤ کو روکنے اوراس کا موثر بندوبست کرنے میں کافی مدد ملی ۔ اس بات کابھی ذکر کیا گیا کہ عالمی وبا سے نمٹنے میں ہندوستانی کوششوں اور ٹیکہ کاری مہم کی عالمی اداروں کے ذریعہ ستائش کی گئی ہے جن میں عالمی صحت تنظیم، اقوام متحدہ، بین الاقوامی مالیاتی فنڈ ، ہارورڈ بزنس اسکول اور انسٹی ٹیوٹ فار کمپٹیٹونیس جیسے ادارے شامل ہیں۔
وزیراعظم نے ٹیکہ لگانے والوں، حفظان صحت کے کارکنوں، مرکزی حکومت اور ریاستی حکومتوں کی طرف سے کی گئی انتھک کوششوں کو سراہا۔ وزیراعظم نے کوو ڈ سے متعلق پروٹوکول کی پیروی کی اہمیت کو اجاگر کیا اور عوام اور افراد سے ضرورت پڑنے پر مسلسل مدد فراہم کرنے کے لئے اور کووڈ سے متعلق مناسب طور طریقوں پر عمل کرنے کےلئے بھی زور دیا۔
میٹنگ میں وزیرداخلہ، صحت اورخاندانی بہبود کے وزیر، صحت اورخاندانی بہبود کے وزیرمملکت او رنیتی آیوگ  کے رکن کے علاوہ دیگر سینئر افسران نے بھی شرکت کی۔
کامرس اور صنعت کی وزارتہ
مارکیٹ تک رسائی کی پہل اسکیم ای پی سیز، تجارتی اداروں، کموڈیٹی بورڈس کی مدد کے لئے ہے
تجارت و صنعت کی مرکزی وزیر مملکت محترمہ انوپریا پٹیل نے آج لوک سبھا میں ایک سوال کے تحریری جواب میں بتایا کہ مارکیٹ تک رسائی کی پہل  اسکیم کے تحت مختلف برآمداتی سہولت اور فروغ کی سرگرمیاں انجام دینے کے لئے برآمدات کے فروغ کی کونسلس ، تجارتی اداروں، کموڈیٹی بورڈس وغیرہ کو مدد فراہم کی جاتی ہے۔ ایم اے آئی اسکیم کے تحت منظور شدہ سرگرمیوں اور مالی سال 2019-20 سے آج تک اسکیم کے تحت استعمال کئے گئے فنڈ کی تفصیلات حسب ذیل ہیں:
|
|
مالی سال
|
|
منظور شدہ سرگرمیوں کی تعداد
|
|
اسکیم کے لئے مختص فنڈ 
|
|
استعمال کیا گیا فنڈ

|
|
2019-20
|
|
490
|
|
325.00
|
|
325.00
|
|
2020-21
|
|
240
|
|
171.40
|
|
171.40
|
|
2021-22
|
|
424
|
|
140.00
|
|
140.00
|
|
2022-23

|
|
522
|
|
190.00
|
|
159.91
کارپیٹ ایکسپورٹ پرموشن کونسل ، دست کاروں کے لئے برآمدات کے فروغ کی کونسل  اور ہینڈلوم کی برآمدات کے فروغ کا کونسل ، کے لئے 2019-20 سے اسکیم کے تحت جاری کیے گئے فنڈس جو بنیادی طور پر کاٹیج صنعتوں اور دست کاری کی یونٹوں کی ضرورتیں پوری کرتی ہیں، تفصیلات حسب ذیل ہیں:
|
|
مارکیٹ تک رسائی کی پہل  اسکیم کے تحت جاری کیا گیا فنڈ 
|
|
مالی سال
|
|
سی ای پی سی
|
|
ای پی سی ایچ
|
|
ایچ ای پی سی
|
|
2019-20
|
|
10.55
|
|
8.91
|
|
2.27
|
|
2020-21
|
|
2.38
|
|
5.01
|
|
1.75
|
|
2021-22
|
|
0
|
|
0.84
|
|
0.08
|
|
2022-23

|
|
5.34
|
|
2.64
|
|
3.20
ہندوستانی برآمدات کی تنظیموں کے فیڈریشن  نے ہندوستانی تجارتی پورٹل  کو ای ایکس آئی ایم کمیونٹی کی ضرورتوں کو پورا کرنے کے لئے تیار کیا ہے اور یہی ادارہ اس کی دیکھ ریکھ بھی کرتا ہے۔ ہندوستانی تجارتی پورٹل کی طرف سے فراہم کی گئی سہولت برآمد کاروں کے لئے ہے، جس میں ہندوستانی مصنوعات کے لئے مصنوعات کے لحاظ سے ممالک کے محصولات / ترجیحی محصولات کی معلومات کا اطلاق، اصلیت کے قوانین، مارکیٹ تک رسائی کی ضروریات، برآمدات درآمدات پالیسی، برآمدات کے فوائد وغیرہ شامل ہیں۔ اس کے علاوہ پورٹل پر غیر ممالک میں ہندوستانی مشنوں کی جانب سے تجارت اور ٹینڈر سے متعلق سوالات شائع کئے جاتے ہیں، تاکہ زیادہ سے زیادہ فوائد حاصل کرنے کے لئے ہندوستانی برآمد کاروں کو سہولت فراہم کیا جاسکے۔
۔۔۔۔۔۔۔۔۔۔۔۔۔۔۔۔۔
ش ح۔ ع ح ۔ م ر
Urdu No. 3557
(Visitor Counter : 58
اسٹیل کی وزارت
آر آئی این ایل نے "آزادی کا امرت مہوتسو" کی تقریبات کے حصے کے طور پر ’حفاظت میری ذمہ داری ہے‘ مہم کا آغاز کیا
نئی دہلی۔ 15 جولائی آر آئی این ایل – وشاکھا پٹنم اسٹیل پلانٹ کے ذریعہ ملازمین اور کنٹریکٹ ملازمین سمیت تمام شراکت داروں کے درمیان حفاظت کا کلچر پیدا کرنے کے لیے اٹھائے جانے والے مسلسل اقدامات کے ایک حصے کے طور پر، آر آئی این ایل نے آج ’آزادی کا امرت مہوتسو‘ تقریبات کے تحت ’حفاظت میری ذمہ داری‘ کے نعرے کے ساتھ ایک مہم کا آغاز کیا ہے۔
آر آئی این ایل کے ڈائریکٹر  جناب اے کے سکسینہ نےپلانٹ کے چیف جنرل منیجروں جناب ابھیجیت چکرورتی اور پلانٹ محکموں کے سربراہوں کی موجودگی میں آر آئی این ایل کے سب سے کم عمر ملازم ایس ایم ایس-1 ڈیپارٹمنٹ کے فیلڈ اسسٹنٹ، جناب کے راجابابو کے ہیلمٹ پر’حفاظت میری ذمہ داری‘ کے اسٹیکرز چسپاں کرکے مہم کا آغاز کیا۔مہم کے آغاز کے تحت ’حفاظت میری ذمہ داری ہے‘ کے پیغام کے ساتھ بیجز بھی ڈویژن کے تمام چیف جنرل منیجروں کی جیبوں پر لگائے گئے ۔
پلانٹ کی وسیع مہم کے حصے کے طور پر،حفاظت کی اہمیت اور اس کے استعمال کے طور پر کیسے نافذ کیا جا سکتا ہے ، اس پر آر آئی این ایل ملازمین اور کنٹریکٹ ملازمین کو مشورہ دے گا۔ ۔ یہ مہم آر آئی این ایل کے ذریعہ اٹھائے گئے بہت سے اقدامات کا حصہ ہے، جیسے آن لائن نگرانی، سیفٹی بیلٹ کے لیے ٹریکنگ سسٹم کا نفاذ، وزارت اسٹیل کے ذریعہ جاری ’اسٹیل کے شعبہ کے لیے حفاظتی رہنما خطوط ‘ پر تمام ملازمین کے لیے آن لائن تربیتی پروگراموں کا انعقاد اورامتحانات کا انعقاد نیز پورے پلانٹ کی ہاؤس کیپنگ سرگرمیاں۔
آر آئی این ایل کے ڈائریکٹر ، جناب اے کے سکسینہ نے ان ملازمین میں انعامات تقسیم کیے جنہوں نے اسٹیل انڈسٹری ، رانچی میں سیفٹی، صحت اور ماحولیات کی مشترکہ کمیٹی کے ذریعہ منعقدہ کل ہند سطح کے سیفٹی مقابلوں میں آر آئی این ایل کا نام روشن کیا۔
خصوصی بار مل محکمہ میں، ڈپٹی منیجر  محترمہ پرینکا پال نے مضمون نویسی کے مقابلے میں پہلا انعام جیتا، خصوصی بار مل محکمہ میں منیجر جناب جی پال منوہرنے مضمون نویسی کے مقابلے میں دوسرا انعام جیتا اور کارپوریٹ اسٹریٹجک مینجمنٹ ڈیپارٹمنٹ کی سینئر منیجر محترمہ آیانتیا رائے نے آل انڈیا سطح پر مضمون نویسی کے مقابلہ میں تیسرا انعام جیتا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
(Visitor Counter : 78
محنت اور روزگار کی وزارت
تکنیکی طورپر اہل خاتون پیشہ ور
محنت وروزگار کے مرکزی وزیر مملکت جناب رامیشور تیلی نے آْ ج لوک سبھا میں ایک تحریری جواب میں یہ معلومات دی ہیں کہ روزگار اور محنت پر ڈاٹا 18-2017 سے شماریات اور پروگرام کے نفاذ کی وزارت  کے ذریعہ پیڈوڈک لیبر فورس سروے  کے توسط سے جمع کیا جاتا ہے۔ جدید دستیاب سالانہ پی ایل ایف ایس رپورٹ کے مطابق ملک میں 15سال اور اس سے زیادہ عمر کی خواتین کے لئے عام حالات میں تخمینہ شدہ لیبر فورس شراکت داری شرح  20-2019 ، 21-2020 اور 22-2021 کے دوران بالترتیب 28.7 فیصد ، 31.4 فیصد اور 31.7فیصد رہی ہے ، جو خواتین کے روز گار میں بڑھتے ہوئے رجحان کا اشاریہ ہے ۔
سرکار نے کام کے مقام پر خواتین کے لئے موافق ماحول فراہم کرنے کے لئے متعدد اقدامات کئے ہیں۔ خاتون محنت کشوں کے لئے یکساں مواقع اور موافق کا م کا ماحول فراہم کرنے کے لئے محنت کے قوانین میں کئی حفاظتی التزامات شامل کئے گئے ہیں۔ سماجی تحفظ ضابطہ 2020 میں تنخواہ سمیت زچگی چھٹی کو 12 ہفتہ سے بڑھاکر 26 ہفتہ کرنے ، 50 یا زیادہ ملازمین والے اداروں میں لازمی کریچ سہولتوں کا التزام ، مناسب تحفظاتی اقدامات کے ساتھ رات میں کام کرنے والی خاتون کے شوہروں کو اجازت دینے کے التزامات بھی شامل ہیں۔
کاروباری تحفظ ،صحت اور کام کرنے کی صورتحال  2020 پر التزامات کو اوپری کانوں میں خواتین کو روزگار دئے جانے کا انتظام ہے،جس میں تکنیکی شعبے میں اوپن کاسٹ کانوں میں شام سات بجے سے صبح سات بجےتک کام کرنے کی اجازت ہے۔سپروائزری اور انتظامی کام کاج میں ،جہاں مستقبل حاضری کی ضرورت نہیں ہوتی ۔تنخواہوں سے متعلق ضابطہ 2019 میں التزام ہے کہ کسی ادارے یا اکائی میں ملازمین کے درمیان یکساں تقرری کے ذِریعہ تنخواہ سے متعلق امور میں ، یکساں کام یا یکساں نوعیت کے کام کے سلسلے میں صنف کی بنیاد پر کوئی تفریق نہیں کی جائے گی۔ کوئی بھی ملازم اس کے علاوہ کوئی بھی نوکری فراہم کرنے والا کسی بھی ملازم کو یکساں کام یا روزگار کی شرائط میں بھرتی کے وقت صنف کی بنیاد پر کوئی تفریق نہیں کرے گا۔
خاتون پیشہ وروں کی روزگار صلاحیت بڑھانے کے لئے خاتون تربیتی صنعتی اداروں ، نیشنل ووکیشنل تربیتی اداروں اور ریجنل ووکیشنل تربیتی اداروں کے نیٹ ورک کے توسط سے انہیں تربیت فراہم کررہی ہے ۔ ہنر مندی اور کاروباری تربیت کے توسط سے معاشی آزادی کو یقینی بنانے کے لئے سرکار نے اسکل انڈیا مشن کو متعارف کیا ہے۔
نیتی آیوگ نے ‘‘ بیٹی بچاؤ- بیٹی پڑھاؤ ’’ اسکیم سمیت خاتو ن واطفال ترقی کی وزارت کی اسکیموں کا تجزیہ کیا تھا۔ نیتی آیوگ کی تجزیاتی رپورٹ کے مطابق یہ اسکیم بچیوں کو اہمیت دینے اور صنفی امتیاز کو ختم کرنے کی سمت میں اہم عوامی صف بندی پیدا کرنے میں کامیاب رہی ہے ۔ یہ اسکیم کئی بہترین روایتوں اور کئی کمیونٹی سطح کی پہل کو تیار کرنے میں اہل ہے ۔اسکیم کے بارے میں عوامی بیداری بھی زیادہ پائی گئی ہے۔
کامرس اور صنعت کی وزارتہ
پیٹنٹ فائل کرنے کے عمل کو آسان بنانا
گذشتہ پانچ برسوں میں ہندوستان میں داخل کردہ پیٹنٹس کی تفصیلات درج ذیل ہے:
|
|
مالی برس
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
2021-22

|
|
جمع کردہ درخواستوں کی تعداد
|
|
45444
|
|
47854
|
|
50659
|
|
56267
|
|
58503
|
|
51940
گذشتہ پانچ برسوں میں ہندوستان میں ،ہندوستانی باشندوں کے ذریعے داخل کردہ پیٹنٹس کی تعداد حسب ذیل ہے جس میں نمایاں اضافہ نظر آتا ہے:
|
|
مالی برس
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
2021-22

|
|
جمع کردہ درخواستوں کی تعداد
|
|
10978
|
|
14284
|
|
16276
|
|
20824
|
|
24284
|
|
21104
یہ معلومات کامرس اور صنعت کے وزیر مملکت جناب سوم پرکاش نے آج راجیہ سبھا میں ایک تحریری جواب میں فراہم کیں۔
۔۔۔۔۔۔۔۔۔۔۔
ش ح۔ا ع۔ر ا۔
U-1500
(Visitor Counter : 67
وزارت آیوش
کینیڈا کے صوبہ اونٹاریو کے دماغی صحت اور نشے کے امور کے وزیر نے دہلی میں آل انڈیا انسٹی ٹیوٹ آف آیوروید کا دورہ کیا
انہوں نے انسٹی ٹیوٹ کی ڈیٹا بیسڈ ریسرچ، کمیونٹی ہیلتھ سروسز میں گہری دلچسپی ظاہر کی
کینیڈا کے صوبہ اونٹاریو کے دماغی صحت اور نشے کے امور کے وزیرنے حال ہی میں آل انڈیا انسٹی ٹیوٹ آف آیوروید، دہلی کا دورہ کیا۔ انہوں نے محسوس کیا کہ کینیڈا میں آیوروید کی وجہ سے وہاں کے ہسپتالوں کا بوجھ کم ہو سکتا ہے، کیونکہ آیورویدک علاج کے طریقوں، اصولوں اور طرز زندگی کو اپنا کر بہت سی بیماریوں کو دور رکھا جا سکتا ہے۔ جناب مائیکل ٹیبولو اور کینیڈا انڈیا فاؤنڈیشن  کے زیرقیادت کینیڈین وفد نے آل انڈیا انسٹی ٹیوٹ آف آیورویدا  کا دورہ کیا۔
انسٹی ٹیوٹ میں دستیاب سہولیات سے متاثر ہو کر، جناب مائیکل ٹیبولو نے کہا، ’’انسٹی ٹیوٹ نے مجھے اپنے علم کو بڑھانے اور مشرقی اور مغربی ادویات کی اہمیت کو سمجھنے میں مدد کی ہے۔ میں نے محسوس کیا کہ یہ دونوں ادویات مل کر بنی نوع انسان کی بہتری کے لیے کام کر سکتی ہیں۔ کینیڈا میں، ہم تیزی سے نتائج حاصل کرنے پر توجہ دیتے ہیں۔ بعض اوقات ہم روک تھام، تعلیم اور ایسے کام کرنے کے طریقے بھول جاتے ہیں جو ہمارے طرز زندگی کو بہتر بنا سکتے ہیں۔ یہاں بہت سے ڈاکٹروں نے مجھے اپنا وقت دیا۔ انہوں نے مجھے بتایا کہ کس طرح قدیم تکنیک جو کہ آزمودہ اور ثابت شدہ ہیں ، اور لاکھوں سالوں سے موجود ہیں، کے استعمال کے اقدامات سے اسپتال میں دوا ور علاج کی سنگین ضروریات کو کم کرسکتے ہیں۔ ‘‘
اے آئی آئی اے کی ڈائریکٹر پروفیسر  تنوجا منوج نیساری نے وفد کے ساتھ اپنی ملاقات کے دوران کہا ’’کینیڈا انڈیا فاؤنڈیشن کی مدد سے، ہمیں یقین ہے کہ وہ دن دور نہیں جب وہاں کینیڈا میں آیوروید کے علم کی تبلیغ کرنے والا ادارہ قائم کیا جائے گا۔ ہمیں جناب ٹیبولو کے ساتھ ڈیٹا پر مبنی شواہد کا اشتراک کرنے میں خوشی ہے اور خواہش ہے کہ وہ اسے وہاں کی حکومت کے سامنے پیش کر یں‘‘۔
وفد نے اے آئی آئی اے کے اختیار کردہ انٹیگریٹیو ماڈل کو سمجھنے کے لیے انسٹی ٹیوٹ اور ہسپتال کے ساتھ ساتھ لیبارٹریز اور دیگر سہولیات کا دورہ کیا ۔ کینیڈا کے سرکاری وفد کی آیوش کی وزارت نے عزت افزائی بھی کی ۔ نئی دہلی کے اے آئی آئی اے کی ڈائریکٹر ، نے مختلف محکموں کے کام کاج کی وضاحت کی جن میں او پی ڈی، ٹرسٹیری کیئر یونٹ، اکیڈمک بلاک اور آل انڈیا انسٹی ٹیوٹ آف آیوروید کے ریسرچ سینٹر شامل ہیں۔ آل انڈیا انسٹی ٹیوٹ آف آیوروید کی ایک ٹیم نے بھی وفد کے سامنے انسٹی ٹیوٹ کے اکیڈمک اور ہاسپٹل ونگ کے آس پاس کی سہولیات سے واقف کرایا۔
وزارت دفاع
ڈی ای ایف ایکسپو 2022 کے دوران مسلح افواج کی آپریشنل تیاری اور سائنسی صلاحیت کے لائیو مظاہرے نے تمام شائقین کو مسحور کردیا
رکشا منتری جناب راجناتھ سنگھ اور گجرات کے گورنر جناب اچاریہ دیوورت سابرمتی ریورفرنٹ پر مظاہرے کے گواہ بنے
دفاعی تحقیقی و ترقیاتی تنظیم کے سائنسدانوں کے ساتھ بری فوج ، بحریہ، ایئرفورس اور ساحلی گارڈ کے عملے سمیت مسلح افواج کی ٹکڑیاں گاندھی نگر میں ڈی ای ایف ایکسپو 2022 کے حصے کے طورپر اکتوبر 18تا 22، 2022تک سابرمتی ریور فرنٹ پر آپریشنل مظاہرہ کررہی ہیں۔ رکشامنتری جناب راجناتھ سنگھ نے 18؍اکتوبر کو گجرات کے گورنر اچاریہ دیوورت کے ساتھ اِن حوصلہ مندانہ مظاہروں کو دیکھا۔ مظاہرے کا مقصد دفاعی افواج کی آپریشنل تیاری اور سائنسی صلاحیت کو لوگوں کو دکھاناتھا۔
مظاہرے میں مسلح افواج کے ہوائی سطح اور ذیلی –سطح عناصر شامل تھے۔ پروگرام کی شروعات ہندوستانی بری فوج ، بحریہ اور ایئرفورس کے جوانوں کے ذریعے ایک دلکش کمبیٹ فری فال کے ساتھ ہوئی۔ اس کے بعد ہندوستانی بحریہ کے ایلیٹ میرین کمانڈو اور ہندوستانی فوج کے پیرا کمانڈو کے ذریعے ایک حوصلہ مند مظاہرہ کیا گیا، جو ہنرمندی کے ساتھ ایک ہیلی کاپٹر سے کشتی پر چڑھتےہوئے جیمنی کشتی کے ذریعے تیز رفتار سے چلائی گئی اور دشمن کی چوکی کو بے اثر کردیا گیا۔ اس کے بعد سارنگ ٹیم کے ذریعے حیرت انگیز ہیلوبیٹکس اور انڈین ایئرفورس کے ذریعے چلائی جانے والی ہینگ گلائیڈر کے ساتھ پھر سے آسمان میں منتقل ہوگئی۔
دیگرسرگرمیاں جو کی گئیں ان میں کوسٹ گارڈ کی طرف سے تلاش اور بچاؤ کا مظاہرہ، چھوٹی ٹیم داخل کرنے اور نکالنے کا مظاہرہ اور ہندوستانی بحریہ کی طرف سے ایک شاندار جارحانہ ڈیمو، ہندوستانی فضائیہ کی مسلسل مشق، ڈی آر ڈی اوکے ذریعے آر او ، بوٹکٹس مظاہر ہ اور تینوں کے ذریعے بینڈ مظاہرہ شامل تھیں۔ پروگرام کا اختتام ہندوستانی بحریہ کے ڈرم بجانے والوں کے ذریعے ٹیٹو تقریب کے ساتھ ہوا۔
وزارت اطلاعات ونشریات
بھارت کے بین الاقوامی فلم فیسٹول میں معروف نغمہ نگار پرسون جوشی کو سال کی فلم شخصیت کا ایوارڈ دیا گیا
’’ایک آسمان کم پڑتا ہے اور آسمان منگوادو‘‘ یہ الفاظ مشہور نغمہ نگار اور مصنف پرسون جوشی کے ہیں۔ انہوں نے یہ الفاذ گوا میں بھارت کے بین الاقوامی فلم فیسٹول کی اختتامی تقریب میں سال کی بھارتی فلم شخصیت کا ایوارڈ دیئے جانے پر ادا کئے۔
یہ ایوارڈ اطلاعات ونشریات کےو زیر جناب انوراگ ٹھاکر نے انہیں دیا۔ یہ ایوارڈ پرسون جوشی کو ان کے سنیما ،مقبول ثقافت اور سماجی طور پر اہم فنی کام کے صلے میں دیا گیا ہے۔
اس حقیقت کو اجاگر کرتے ہوئے کہ بھارت کا تنوع واقعتا حیرت انگیز ہے۔ جناب جوشی نے کہا کہ اگر زندگی کے سبھی شعبوں کے لئے کوئی پلیٹ فارم نہیں ہے تو بھارت کے مالا مال تنوع کو ان کی فلموں میں نہیں دکھا یا گیا ہوتا۔ انہوں نے بھارت کے بین الاقوامی فلم فیسٹول کی تعریف کی، کہ اس سال کے 75 تخلیقی ذہن کے قدم کے ذریعہ اس طرح کا ایک پلیٹ فارم فراہم کرنے کی کوشش کی گئی ہے۔
فلموں، منفرد ٹی وی اشتہارات اور سماج کے مفید کہانیوں میں ان کے روح پرور اور جذبہ جگا دینے والے نغموں کو وسیع پیمانے پر مقبولیت حاصل ہے۔ انہیں پدم شری کے اعزاز سے بھی نوازا جا چکا ہے اور انہیں دیگر بہت سے قومی انعامات بھی دیئے جاچکے ہیں۔
انہوں نے ابھرتے ہوئے فلم سازوں کو خبردار کیا کہ عظیم سنیما کے لئے کوئی مختصر راستہ نہیں ہے۔ لہذا فلم سازوں کو یہ کبھی نہیں سوچنا چاہئے کہ وہ کسی مختصر راستے سے وہاں پہنچ جائیں گے۔ انہوں نے کہا کہ فلم سازی میں کامیابی حکمت عملی کے ذریعہ ملنی چاہئے نہ کہ محض موقع کی بنیاد پر۔
جناب جوشی نے اپنی پیشہ وارانہ زندگی کی شروعات کے بارے میں بتاتے ہوئے اس ایوارڈ کو اترا کھنڈ کے اپنے وطن کے لئے وقف کیا۔ ’’میں ایک چھوٹے سے قصبے الموڑہ سے تعلق رکھتا ہوں۔ یہ بہت ہی مشکل کام ہے کہ کسی چھوٹے قصبے سے تعلق رکھنے والے شخص کو سنیما کی دنیا سے واقفیت حاصل ہو۔ میں اس ایوارڈ کو اترا کھنڈ کی پہاڑیوں کے لئے وقف کرتا ہوں، جہاں سے میں نے جذبہ حاصل کیا تھا۔‘‘
پرسون جوشی نے بھارتی سنیما میں 2001 میں ایک نغمہ نگا رکی حیثیت سے قدم رکھا تھا۔ انہوں نے راج کمار سنتوشی کی لجہ میں پہلی بار اپنے فن کا مظاہرہ کیا تھا اور تبھی سے وہ تارے زمیں پر ، رنگ دے بسنتی، بھاگ ملکا بھاگ، نیرجا، اور منکارنکا، دہلی-6 جیسی فلموں کا حصہ بنے ہوئے ہیں۔
بین الاقوامی سطح پر جانے جانے والی شخصیت کے علاوہ وہ ایڈورٹیزنگ کے پیشہ ور بھی ہیں اور وہ فی الحال ایشیا پیسفک کے چیئر مین ہیں، جو دنیا کی سب سے بڑی ایڈورٹائزنگ کمپنیوں میں سے ایک ہے۔ ان کا تعلق میک کین ورلڈ گروپ سے ہے۔ انہوں نے کانز میں گولڈ لائن اور عالمی اقتصادی فورم کے ینگ گلوبل لیڈر سمیت باوقار انعامات بھی حاصل کئے ہیں۔ وہ سینٹرل بورڈ آف فلم سرٹیفکیشن  کے چیئر پرسن بھی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-13424
(Visitor Counter : 143
کوئلے کی وزارت
کوئلےکی وزارت کے اسٹریٹیجک اقدامات سےاسٹیل کی پیداوار کے لیے گھریلو کوکنگ کول کی دستیابی میں اضافہ اوردرآمدات میں کمی
کوکنگ کول کی پیداوار 2030 تک 140میٹرک ٹن تک پہنچنے کی توقع
فولاد اور کوئلے کی وزارتوں کے درمیان باہمی تعاون کی کوششوں کے مثبت نتائج برآمد ہوئے ہیں اس تعاون کامقصد ملکی کوکنگ کول کی دستیابی میں اضافہ کرنا اور درآمدی انحصار کو کم کرنا ہے۔ گھریلو خام کوکنگ کول کی پیداوار 2030 تک 140 میٹرک ٹن تک پہنچنے کا امکان ہے، جس سے واشنگ کے بعد تقریباً 48 میٹرک ٹن قابل استعمال کوکنگ کول حاصل ہوگا۔ کوکنگ کول، جو اسٹیل کی پیداوار کے لیے اہم ہے، نے بڑھتی ہوئی دستیابی دیکھی ہے، جو ملک میں اسٹیل کی پیداوار سے چلنے والی صنعتی ترقی کی رفتار کو برقرار رکھنے کے لیے اہم ہے۔
وزارت کوئلہ نے مالی سال 2022 میں کوکنگ کول کی بڑھتی ہوئی گھریلو مانگ کو پورا کرنے کے لیے ‘‘مشن کوکنگ کول’’ کا آغاز کیا جیسا کہ قومی اسٹیل پالیسی 2017 میں پیش کیا گیا ہے۔ مشن ‘‘آتم نر بھر بھارت’’ کے تحت ایک تبدیلی لانے والے اقدام کے ذریعے کوکنگ کول کی درآمدات کو نمایاں طور پر کم کرنے کا تصور کیا گیا ہے۔ ان اقدامات میں ایکسپلوریشن، بہتر پیداوار، ٹیکنالوجی کو اپنانا، کوکنگ کول بلاکوں میں نجی شعبے کی شمولیت، نئی واشریز کا قیام،آر اینڈ ڈی سرگرمیوں اور معیار میں اضافہ شامل ہے۔
اسٹیل سیکٹر کے لیے دیسی کوکنگ کول کی سپلائی کو مضبوط بنانے اور بڑھتی ہوئی طلب کو پورا کرنے کے لیے، کئی اسٹریٹجک اقدامات کیے گئے ہیں۔ کوکنگ کول کے اقدامات کو فروغ دینے کے لیے کیے گئے کچھ اقدامات درج ذیل ہیں:
کوکنگ کول بلاکوں کی نیلامی: وزارت کوئلہ نے 16 کوکنگ کول بلاکوں کو مختص کرکے ایک اہم سنگ میل طےکیا ہے۔ جن میں سے، 2022-23 میں 4 بلاکوں کی نیلامی کی گئی، جس میں جے ایس ڈبلیو نے دو بلاکس حاصل کیے تھے۔ اس کوشش سے کوکنگ کول کی پیداوار میں ٹھوس 1.54 میٹرک ٹن کا تعاون ملنے کا امکان ہے۔
ترک شدہ کانوں کو زندہ کرنا: بھارت کوکنگ کول لمیٹڈ  نے ایجنسیوں اور کمپنیوں کو بی سی سی ایل کی زیر ملکیت کانوں سے کوکنگ کول نکالنے کی دعوت دے کر نئی راہیں کھول دی ہیں۔ ریونیو شیئرنگ ماڈل کے ذریعے، اس اقدام سے 8 شناخت شدہ بند شدہ کانوں کو بحال کرنے کا امکان ہے۔ قابل ذکر بات یہ ہے کہ 4 کانوں کے لیے ایل او اے پہلے ہی جاری کیا جا چکا ہے جبکہ چار دیگر کانیں ٹینڈرنگ کے مختلف مراحل میں ہیں۔
سیل کے ساتھ اسٹریٹجک تعاون: اسٹیل اتھارٹی آف انڈیا لمیٹڈ  اوربی سی سی ایل نے کوکنگ کول کی دستیابی کو بڑھانے کے لیے 1.8میٹرک ٹن دھوئے ہوئے کوکنگ کول کی فراہمی کے لیے ایک مفاہمت نامے پر دستخط کیے ہیں۔ بی سی سی ایل کے زیر تعمیر 4 نئی کوکنگ کول واشریز کے آغاز کے بعد دھوئے ہوئے کوکنگ کول کی سپلائی کو مزید بڑھا وا ملے گا۔
خام کوکنگ کول کے لیے نیلامی: بی سی سی ایل اور سینٹرل کول فیلڈز لمیٹڈ  نے جون 2023 میں نیلامی کا اہتمام کیا ہے۔ ٹاٹا اسٹیل نے سی سی ایل کانوں سے 50,000 ٹن خام کوکنگ کول کی نیلامی حاصل کی، جس سے گھریلو سورسنگ کے عزم کو تقویت ملی۔
جدید گرین فیلڈ واشریز: وزارت کوئلہ کوکنگ کول کی دستیابی کو بڑھانے کے لیے گرین فیلڈ واشریز کے قیام یا موجودہ بی سی سی ایل واشریز کی تجدید کاری کی حوصلہ افزائی کرتی ہے۔ ایک ٹرانزیکشن ایڈوائزر، جو بی سی سی ایل کی طرف سے مقرر کیا گیا ہے، مستعدی سے موجودہ واشریز کی تجدید کے لیے طریقہ کار وضع کر رہا ہے۔
یہ اسٹریٹجک اقدامات گھریلو کوکنگ کول کی پیداوار کو مضبوط بنانے کے لیے لگن پر زور دیتے ہیں، اور خود انحصاری کے وسیع تر وژن کو فروغ دیتے ہیں جس میں کوکنگ کول ہندوستان میں صنعتی ترقی کے لیے محرک کے طور پر کام کرتا ہے۔
صحت اور خاندانی بہبود کی وزارت
کووڈ-19 کی ٹیکہ کاری سے متعلق تازہ ترین صورت حال
ریاستوں/ مرکز کے زیرانتظام علاقوں کو 49.64کروڑ سے زیادہ ویکسین کے ٹیکے فراہم کرائے گئے
لوگوں کو دیئے جانے کے لئے ریاستوں/ مرکز کے زیرانتظام علاقوں اور نجی اسپتالوں کے پاس 3.14کروڑ سے زیادہ ویکسین کی خوراکیں اس وقت بھی موجود ہیں
مرکزی حکومت کووڈ-19 کی ٹیکہ کاری کی رفتار میں اضافہ کرنے کے لئے اور اس کے د ائرے کار کو ملک بھر میں وسعت دینے کے لئے پابند عہد ہے۔کووڈ-19 کی ٹیکہ کاری مہم کو ہمہ گیر بنانے کے لئے تیسرے مرحلے کی ابتدا 21 جون 2021 کو ہوئی تھی۔ٹیکہ کاری مہم میں ریاستوں اور مرکز کے زیرانتظام علاقوں کو مزید ویکسینوں کی فراہمی،قبل از وقت ویکسین کی فراہمی کے ذریعہ اضافہ کیا گیا ہے، تاکہ یہ ریاستیں اور علاقے ویکسین کی فراہمی کے سلسلے کو متوازن بنا سکے۔
ملک گیر ٹیکہ کاری مہم کے ایک حصے کے طور پر، ہندوستانی حکومت ریاستوں اور مرکز کے زیرانتظام علاقوں کو کووڈ ویکسین بلا قیمت فراہم کرکے ان کی مدد کرتی رہی ہیں۔کووڈ-19 ٹیکہ کاری کو ہمہ گیر بنانے کے نئے مرحلے میں، مرکزی حکومت ویکسین تیار کرنے والی کمپنیوں سے ویکسین خریدے گی اور اس کا 75 فیصد ریاستوں اور مرکز کے زیرانتظام علاقوں کو بلاقیمت مہیا کرائے گی۔
|
|
ویکسین کی خوراکیں
|
|

|
|
سپلائیڈ
|
|
49,64,98,050
|
|
پائپ لائن میں
|
|
9,84,610
|
|
میزان
|
|
3,14,34,654
ریاستوں/ مرکز کے زیرانتظام علاقوں کو اب تک تمام وسائل کااستعمال کرتے ہوئے 49.64 کروڑ سے زیادہ  افراد کو ویکسین کے ٹیکے لگائے جاچکے ہیں اور مزید 9,84,610 ویکسین کی خوراکیں روانہ کی جارہی ہیں۔
لوگوں کو دیئے جانے کے لئے ریاستوں/ مرکز کے زیرانتظام علاقوں اور نجی اسپتالوں کے پاس 3.14کروڑ سے زیادہ ( (3,14,34,654ویکسین کی خوراکیں اس وقت بھی موجود ہیں۔
کامرس اور صنعت کی وزارتہ
گروپرسادمہاپاترا نے ڈی پی آئی آئی ٹی کے سیکریٹری کا عہدہ سنبھالا
نئی دہلی،یکم اگست2019؍1986 بیچ کے انڈین ایڈمنسٹریٹیو سروس  کے آفیسر ڈاکٹر گروپرساد مہاپاترا نے آج نئی دہلی میں صنعت اور اندرونی تجارت کے فروغ کے محکمہ  کے سیکریٹری کے عہدے کا چارج سنبھال لیا۔
ڈی پی آئی آئی ٹی کے سیکریٹری کے عہدہ سنبھالنے سے قبل انہوں نے ایئرپورٹ اتھارٹی آف انڈیاکے چیئر مین کے طورپر خدمات انجام دی ہیں۔ڈاکٹر گرو پرساد مہاپاترا نے اے اے آئی کے اہم کام کاج میں کئی تبدیلیاں لائی ہیں۔ انہوں نے اے اے آئی کو ایک نئی سمت دی ہے اور ہوائی اڈہ بنیادی ڈھانچہ ترقی کے شعبے میں نہ صرف بڑے شہروں کے ہوائی اڈوں میں، بلکہ ٹائر IIاور ٹائرIIIشہروں کے ہوائی اڈے کی بنیادی ڈھانچے کے شعبے میں بھی اعلیٰ عمدگی حاصل کی ہے۔
انہوں نے اس سے قبل حکومت ہند کے محکمہ تجارت میں جوائنٹ سیکریٹری کے طورپر خدمات انجام دی ہیں، جہاں انہوں نے خصوصی اقتصادی ژون ، سرکاری خریداری اور پروجیکٹ برآمدات  کے فروغ کے لئے بھی کام کیا ہے۔
ڈاکٹر گروپرساد مہاپاترا گجرات کے شہر ضلع میں میونسپل کمشنر بھی رہے ہیں، جہاں انہوں نے ٹھوس فضلات کے بندوبست ، معیاری بنیادی ڈھانچے اور بہتر مالی انتظامات پر خصوصی توجہ کے ساتھ شہری حکمرانی کے ماڈل کے تحت سورت شہر کا احاطہ کیا تھا۔
احمد آباد کے میونسپل کمشنر کے طورپر ڈاکٹر گرو پرساد مہاپاترا ، سابر متی ریور فرنٹ ، بی آر ٹی ایس، کنکاریہ لیک فرنٹ اور ہیریٹیج پروموشن جیسے متعدد شہری پروجیکٹوں میں کافی فعال رہے ہیں۔انہوں نے گجرات میں ٹرانسپورٹ کمشنر اور کمرشیل ٹیکسیز کے کمشنر کے طورپر بھی خدمات انجام دی ہیں۔
ڈاکٹر گروپرساد مہاپاترا ہندوستان میں درج فہرست متعدد سرکاری دائرہ کار کی اکائیوں میں منیجنگ ڈائریکٹر کے طورپر بھی فائز رہے ہیں۔